[[קטגוריה:אוניות נוסעים]]
גרהאם פוטר
גרהאם סטיבן פוטר (באנגלית: Graham Stephen Potter; נולד ב-20 מאי 1975) הוא כדורגלן עבר אנגלי, ששיחק בעמדת המגן וכיום מאמן את קבוצת ברייטון אנד הוב אלביון מהפרמייר ליג.
קריירה כשחקן.
פוטר נולד בסוליהול, שבווסט מידלנדס, והחל את דרכו כשחקן בברמינגהאם סיטי. לאחר תקופת השאלה קצרה בוויקומב וונדררס, עבר לסטוק סיטי, לאחר מכן לסאות'המפטון בה היה חלק מהניצחון ההיסטורי 3–6 על מנצ'סטר סיטי. כשחקן סאות'המפטון הופיע גם פעם אחת במדי נבחרת אנגליה עד גיל 21.
ב-1997 הצטרף לוסט ברומיץ' אלביון, ואחרי שלוש שנים וחצי, שכללו יציאה לתקופות השאלה בנורת'האמפטון טאון ורדינג, חתם ביורק סיטי.
פוטר עבר מיורק לבוסטון יונייטד בקיץ 2003. משם עבר בהשאלה לשרוסברי טאון וסיים את הקריירה שלו ב-2005 במקלספילד טאון אליה עבר ב-2004.
קריירת אימון.
אסטרסונד.
בדצמבר 2010 חתם פוטר על חוזה לשלוש שנים כמאמן אסטרסונד מהליגה השוודית הרביעית.
ב-2013, לאחר שתי עליות ליגה רצופות עד לליגה השוודית השנייה, האריך פוטר את חוזהו במועדון בשלוש שנים. ב-27 באוקטובר 2015, הבטיחה אסטרסונד את עלייתה לליגה השוודית הבכירה, לראשונה בתולדותיה, לאחר שסיימה במקום השני בליגת המשנה. את עונת הבכורה בליגה הבכירה סיימה הקבוצה במקום השמיני בליגה וזכתה לשבחים רבים.
ב-13 באפריל 2017, זכתה אסטרסונד בגביע השוודי כשגמרה 1–4 במשחק הגמר על נורשפינג. זכייה זו זיכתה את המועדון בהשתתפות בליגה האירופית בעונת 2017/2018 שם הצליחה להדיח את גאלטסאריי, לאחר מכן הדיחה הקבוצה את פולה אש, ובמשחק הפלייאוף הדיחה את פאוק סלוניקי ובכך העפילה הקבוצה לשלב הבתים. גם את שלב הבתים עברה הקבוצה והודחה רק בשלב 32 האחרונות על ידי ארסנל חרף ניצחון 1–2 באצטדיון האמרויות. בליגה, סיימה הקבוצה את העונה במקום החמישי.
סוונסי סיטי.
ב-11 ביוני 2018 מונה פוטר למאמנה של סוונסי סיטי מהצ'מפיונשיפ בה חתם על חוזה לשלוש שנים.
בעונתו הראשונה במועדון, הגיעה סוונסי לרבע גמר גביע ה- FA, שם הודחה על ידי מנצ'סטר סיטי. בליגה סיימה הקבוצה במקום העשירי ולא הצליחה להעפיל למשחקי הפלייאוף.
ברייטון אנד הוב אלביון.
פוטר מונה למאמנה של ברייטון אנד הוב אלביון ב-20 במאי 2019 כשחתם על חוזה לארבע שנים.
העונה הראשונה של פוטר כמאמן ברייטון זכתה להצלחה בכך שברייטון רשמה את כמות הנקודות והשערים הגבוהים ביותר שלה אי פעם בפרמייר-ליג כשצברה 41 נקודות, כבשה 39 שערים וסיימה במקום ה-15.
תחת פוטר השיגה ברייטון את ההישג הגדול ביותר שלה עם מיקום שיא בפרמייר ליג, כשסיימה את עונת 2021/2022 במקום התשיעי בליגה עם 51 נקודות.
סטוקס
קומיקאזה
קומיקאזה היא חנות הקומיקס הראשונה בישראל. בשנת 2016 הייתה מועמדת החנות לפרס אייזנר בקטגוריית חנות הקומיקס הקמעונאית הטובה ביותר.
היסטוריה.
הסניף הראשון נפתח ב-15 בספטמבר 2003 ברמת אביב א׳ בידי הזוג יוסי ועופרה קוניין, אולם הייתה לה נוכחות כפורום וחנות אינטרנטית עוד קודם לכן בשם "comics-net.com". בשנת 2005 עברה החנות לדיזנגוף סנטר ובנובמבר של אותה שנה נפתחה חנות-בת (אף היא בדיזנגוף סנטר) בשם "אוטאקו" שהתמקדה בממכר מוצרים הקשורים במנגה ואנימה יפני.
בשנת 2013 החנות נסגרה זמנית ונרכשה בידי יעקב סראלי ואורי איילון, לקוחות החנות, שמפעילים אותה עד היום תחת המיתוג קומיקאזה 2.0.
בשנת 2016 הייתה מועמדת החנות לפרס אייזנר בקטגוריית חנות הקומיקס הקמעונאית הטובה ביותר.
בחנות מתקיימות לעיתים החתמות של קומיקסאים ואחת לשנה בשישי הראשון של חודש מאי מתרחש יום קומיקס חינם, שצוינה לראשונה בידי החנות בשנת 2004. בשנת 2014 ו-2019 הייתה החנות מועמדת לפרס בעבור יום קומיקס חינם מאת המפיץ דיימונד שמארגן את האירוע כל שנה. החנות מקיימת מועדון קריאה לקומיקס בקרב לקוחותיה ומארגנת ומארחת אירועי טריוויה, מכירות פומביות, שוק קומיקס, וערבי סטנדאפ הקשורים לתרבות קומיקס.
ב-5 באוגוסט 2004 השיקה החנות חוברת קומיקס של ספיידרמן בעברית, תרגום רשמי לקשת הסיפור הראשונה של סדרת אולטימייט ספיידרמן של מארוול קומיקס מאת בריאן מייקל בנדיס ומארק בייגלי, בתרגום דידי חנוך. קומיקאזה הוציאה לאור סך הכל 7 חוברות ספיידרמן בהוצאתה.
ב-2018 נפתח סניף קומיקאזה בחיפה אותו ניהל ולדיק סנדלר. הסניף נסגר בסוף 2019.
החתמות ואירועים.
קומיקאזה מארחת אירועי החתמות של יוצרי קומיקס מקומיים רבים כמו קורן שדמי, דורית מיה-גור, עופר זנזורי, אביב אור, ערן אביאני, יהודה ומאיה דביר, אסף חנוכה ואתגר קרת. כמו כן, קומיקאזה מארחת גם יוצרי קומיקס בינלאומיים רבים ומוכרים כמו ניל גיימן ב-2006, ג'ו רובינשטיין ב-2015, קלאוס ג'נסן ב-2016, צ'יפ זדארסקי ב-2016, ג'ון ליימן ב-2017, ודקלן שלווי ב-2019.
Superman (אלבום)
Superman (בעברית: סופרמן) הוא אלבומה ה-19 של הזמרת ברברה סטרייסנד אשר יצא ביוני 1977. מתוך האלבום יצא הסינגל
"My Heart Belongs to Me", אשר זכה להצלחה רבה בארצות הברית כאשר הגיע למקום הרביעי במצעד של בילבורד במדינה ונהיה לאחד מהשירים הפופולארים באותה שנה.
רקע.
בנוסף לשירים המקוריים באלבום האלבום גם כולל שתי גרסאות כיסוי: השיר "Love Comes From The Most Unexpected Places" של קים קארנס והשיר
"New York State of Mind" של בילי ג'ואל. הביצוע של סטרייסנד לשיר קידם את הקריירה של ג'ואל משמעותית. ב-AllMusic קיבל האלבום ציון של שלושה כוכבי זהב מתוך חמישה.
סינגלים והצלחה.
הסינגל השני מהאלבום היה שיר הנושא שלו ושמו היה "Superman", תוך שהוא נכתב על ידי ריצ'י סניידר. האלבום עצמו זכה להצלחה רבה בארצות הברית כאשר הגיע למקום השלישי באוגוסט של אותה שנה במצעד של בילבורד, ובשנת 1994 הגיע למעמד של פלטינה כפולה במדינה. בנוסף גם הגיע למעמד פלטינה בקנדה ולמעמד אלבום זהב באוסטרליה.
מדלין קליין
מדלין רנה קליין (באנגלית: Madelyn Renee Cline; נולדה ב-21 בדצמבר 1997) היא שחקנית ודוגמנית אמריקאית. היא ידועה בתפקיד הראשי שלה כשרה קמרון בסדרת הדרמה של נטפליקס "חופים של סודות".
ביוגרפיה.
קליין נולדה בגוס קריק, דרום קרוליינה שבארצות הברית, ליד צ'ארלסטון. הוריה, פאם קליין, היא סוכנת נדל"ן, ומארק קליין, מהנדס. תחביביה הם צילום, ציור, טיולי דרך, טיולים רגליים וויקבורד.
קריירה.
קליין החלה את הקריירה שלה כשהשתתפה בפרסומות. היא נרשמה לאוניברסיטת Coastal Carolina University, אך פרשה בטרם סיימה, כדי להתמקצע באהבתה למשחק. היא התחילה עם תפקידים קטנים בסרט "ילד מחוק" ובסדרה "סגני המנהל". בשנת 2018 היא לוהקה לתפקידה כשרה קמרון בסדרת המקור של נטפליקס "חופים של סודות". העונה הראשונה שלה שוחררה לצפייה ב-15 באפריל 2020.
חיים אישיים.
ביוני 2020 החלה בזוגיות עם השחקן צ'ייס סטוקס, עמיתה לסדרה "חופים של סודות". באוקטובר 2021 השניים נפרדו.
אולדפילד תומאס
מייקל רוג'רס אולדפילד תומאס (באנגלית: Michael Rogers Oldfield Thomas; 21 בפברואר 1858 – 16 ביוני 1929), או בקיצור אולדפילד תומאס היה זואולוג וטקסונום אנגלי ועמית החברה המלכותית (FRS). תומאס עבד יותר מ-50 שנה במוזיאון הבריטי בלונדון ובמחלקה להיסטוריה של הטבע של המוזיאון, לימים המוזיאון להיסטוריה של הטבע, בתחום היונקים, מהם גילה כ-2,000 מינים ותת-מינים שתוארו לראשונה.
ביוגרפיה.
אולדפילד תומאס נולד ביישוב הקטן מילברוק, בבדפורדשייר שבאנגליה, בשנת 1858 לכומר ג'. ה. תומאס, שלימים נקרא לשמש ככומר בקייפטאון, דרום אפריקה. אולדפילד תומאס בילה את נעוריו בדרום אפריקה והחל ללמוד שם ביולוגיה. הוא אסף חרקים באזור הר השולחן. עם שובו לאנגליה, אביו הפך לוויקאר בהילינגדון ליד במערב לונדון.
תומאס נשלח למכללת הייליברי (Haileybury College) ב, אך היה סטודנט גרוע יחסית. בגיל 18 החל חניכה במשרד המוזיאון הבריטי בבלומסברי, בו אוספי המדע היוו חלק גדול. תומאס קיווה לעבודה כעוזר במחלקה הזואולוגית, שבראשה עמד אז הזואולוג הגרמני . מתוך מטרה זו, הוא השתתף בהרצאות של תומאס הנרי האקסלי בדרום קנזינגטון במשך שנתיים. בשנת 1878 הוא הועבר למעשה למחלקה הזואולוגית כעוזר, ולאחר שהתחיל עם חסרי חוליות, ובעיקר קווצי עור, החל את דרכו במחלקת הממלוגיה בהוראת גינתר.
בשנת 1891 הוא התחתן עם מרי קיין (Mary Kane), בתו של סר אנדרו קלארק, שירשה מאביה הון קטן. האמצעים הכספיים שלהם אפשרו לתומאס לשלם לאספנים עבור המוזיאון ולרכוש מספר רב של פריטי אספנות של יונקים, אותם תיאר בהדרגה. הוא גם יצא למסעות מחקר בעצמו במערב אירופה ובאמריקה הדרומית. אשתו הייתה שותפה בהתעניינותו בהיסטוריה של הטבע, וליוותה אותו בטיולי איסוף הדגימות.
תומאס פרש לגמלאות בשנת 1923, אך עבד במוזיאון עד מותו. אף על פי שהיו שמועות נפוצות שהוא התאבד בירי אקדח בזמן שישב ליד שולחן המוזיאון שלו, הוא בפועל מת בביתו בשנת 1929, בן 71, כשנה לאחר מות אשתו, "מכה קשה. ממנה הוא מעולם לא התאושש".
A Star Is Born (פסקול, 1976)
A Star Is Born (בעברית: כוכב נולד) הוא פסקול של הזמרים ברברה סטרייסנד וקריס קריסטופרסון לסרט בעל אותו השם. הפסקול יצא בנובמבר 1976 ומכר 15 מיליון עותקים מה שהופך אותו לאלבום הנמכר ביותר של סטרייסנד.
סינגלים.